1. ------IND- 2020 0111 D- HU- ------ 20200318 --- --- PROJET

Véleményezési tervezet -Szövetségi Élelmezésügyi és Mezőgazdasági Minisztérium

Első rendelet az élelmiszer-információs végrehajtási rendelet módosításáról

A. Probléma- és célmeghatározás

Németországban a nők 47, a férfiak 62, míg a gyermekek és fiatalkorúak 15 százaléka túlsúlyos. Ennek egyik oka a táplálkozásfiziológiailag kedvezőtlen élelmiszerek túlzott fogyasztása.

Ennek fényében a szövetségi kormány célul tűzte ki a németországi tápértékjelölés továbbfejlesztését annak érdekében, hogy a fogyasztók egyszerűen és érthető formában tájékozódhassanak az élelmiszerek táplálkozásfiziológiai sajátosságairól.

Átfogó vizsgálatok (a Max Rubner Intézet korábbi jelentése: a kiválasztott, a csomagolás elején feltüntetett tápértékjelölésre vonatkozó modellek értékelése; kiterjesztett tápértékjelölési modellek értékelése: az INFO GmbH-nak a reprezentatív felmérés és fókuszcsoportos interjúk eredményeiről szóló jelentése) támasztják alá, hogy a Nutri-Score-azonosító tudományosan hiteles, és a fogyasztók számára a legjobban észrevehető és érthető paraméter.

A Nutri-Score a francia Agence nationale de la santé publique (Santé publique France – Nemzeti Közegészségügyi Hivatal, a francia Egészségügyi Minisztérium szervezete) szervezetnek mint védjegyjogosultnak az Európai Unió Szellemi Tulajdoni Hivatalánál (EUIPO) bejegyzett együttes közösségi védjegye. A Nutri-Score védjegy harmadik személyek általi használatához ezért elsődlegesen a vonatkozó védjegyjogi követelményeket – ideértve a védjegyjogosult által meghatározott feltételeket – kell figyelembe venni.

A Nutri-Score esetében egy A-tól E-ig terjedő, ötfokozatú skála mutatja a termékek tápértékére vonatkozó összértéket. Ehhez a kalória számértékét és a különböző tápértékeket egymáshoz képest kell számításba venni.

A bevezető rendelkezés révén meg kell teremteni az élelmiszer-címkézésnek a Nutri-Score-azonosító használatához kapcsolódó jogi feltételeit.

B. Megoldás

A Nutri-Score-azonosító németországi önkéntes használatának jogalapja.

C. Alternatívák

Az A. pontban említett vizsgálatok számos kiterjesztett tápértékjelölési modellt (pl. Keyhole® élelmiszer-gazdasági modell, a Max Rubner Intézet modellje) vizsgáltak. A vizsgálatok alátámasztják, hogy a Nutri-Score-azonosító tudományosan hiteles, és a fogyasztók számára a legjobban észrevehető és érthető paraméter.

D. Költségvetési kiadások végrehajtási ráfordítások nélkül

E. Végrehajtási ráfordítások

E.1. A polgárokat terhelő végrehajtási ráfordítások

A polgárokat nem terhelik végrehajtási ráfordítások.

E.2. A gazdasági szereplőket terhelő végrehajtási ráfordítások

A gazdasági szereplőket nem terheli további végrehajtási ráfordítás.

E.3. Végrehajtási ráfordítások a közigazgatás részéről

A közigazgatást nem terheli további végrehajtási ráfordítás.

F. További költségek

Az egységárakra gyakorolt kisebb hatásokat nem lehet teljesen kizárni. Az általános árszintre, különösen a fogyasztói árszintre nézve azonban nem várhatók hatások.

A Nutri-Score-azonosító használatával a vállalatoknak további költségei keletkezhetnek, amelyek azonban összességében csekélynek minősülnek.

Véleményezési tervezet -Szövetségi Élelmezésügyi és Mezőgazdasági Minisztérium

Első rendelet az élelmiszer-információs végrehajtási rendelet módosításáról[[1]](#footnote-1))

Dátum: ...

Az élelmiszer- és takarmánytörvénynek a legutóbb a 2015. augusztus 31-i rendelet 67. cikkének 6. pontjával (BGBI. I., 1474. oldal) módosított, 2013. június 3-án közzétett szövegváltozata (BGBl. I 1426. o.) 35. §-ának 1. pontja értelmében a Táplálkozási és Mezőgazdasági Szövetségi Minisztérium és a Gazdasági és Energetikai Szövetségi Minisztérium elrendeli a következőket:

1. cikk

Az élelmiszer-információs végrehajtási rendelet módosítása

A 2017. július 5-i élelmiszer-információs végrehajtási rendelet (BGBl. I., 2272. o.) a következőképpen módosul:

* + - 1. A 4. § után a következő 4a. § kerül beillesztésre:

„4a. §

Kiterjesztett tápértékjelölés

* + 1. A felelős személy az 1169/2011/EU rendelet 8. cikkének (1) bekezdése vagy (4) bekezdésének 2. mondata értelmében az élelmiszert a mellékletben közölt Nutri-Score-azonosítóval az Európai Unió Szellemi Tulajdoni Hivatalánál (EUIPO) bejegyzett együttes közösségi védjegyként hozhatja forgalomba.
		2. A Nutri-Score-azonosító használata önkéntes.
		3. A Nutri-Score-azonosító használata feltételezi, hogy a felelős személy az 1169/2011/EU rendelet 8. cikkének (1) bekezdése vagy (4) bekezdésének 2. mondata értelmében kiváltképpen
			1. megszerezte a védjegyjogosult szükséges beleegyezését, és
			2. betartja a védjegyjogosult védjegyhasználati feltételeit.
		4. A (3) bekezdés 1. pontja szerinti beleegyezések megszerzéséért a Táplálkozási és Mezőgazdasági Szövetségi Minisztérium a következőket teheti közzé a Szövetségi Közlönyben:

1. német nyelvű mintaűrlapok,

2. német nyelvű beviteli adatok és egy úgy beállított e-mail-cím, hogy az arra beérkezett e-mailek automatikusan továbbíthatók legyenek a védjegyjogosult felé.”

* + - 1. A szöveg a következő melléklettel egészül ki:

„Melléklet

(a 4a. § (1) bekezdéséhez)

A Nutri-Score-azonosító ábrázolása

”.

|  |  |
| --- | --- |
| NUTRI-SCORE | NUTRI-SCORE |

2. cikk

Hatálybalépés

Ez a rendelet a kihirdetését követő napon lép hatályba.

A Szövetségi Tanács hozzájárulását adta.

Indoklás

A. Általános rész

1. A szabályozás célja és szükségessége

Németországban a nők 47, a férfiak 62, míg a gyermekek és fiatalkorúak 15 százaléka túlsúlyos. Ennek egyik oka a táplálkozásfiziológiailag kedvezőtlen élelmiszerek túlzott fogyasztása.

Ennek fényében a szövetségi kormány célul tűzte ki a németországi tápértékjelölés továbbfejlesztését annak érdekében, hogy a fogyasztók egyszerűen és érthető formában tájékozódhassanak az élelmiszerek táplálkozásfiziológiai sajátosságairól. Átfogó vizsgálatok alapján – amelyek keretében a táplálkozástudományi kérdéseket, a fogyasztók általi érthetőséget és a fogyasztói megítélést is vizsgálták – engedélyezni kell a Nutri-Score-azonosító önkéntes használatát Németországban.

Az élelmiszereken alkalmazott, tápanyag-összetételre és egészségre vonatkozó állításokról szóló 1924/2006/EK rendelet általános tilalmat fogalmaz meg az élelmiszereken alkalmazott, tápanyag-összetételre és egészségre vonatkozó állításokra vonatkozó engedélyezés lehetőségének fenntartásával. A Nutri-Score-azonosító elterjedt jogi vélemény alapján a HCVO 2. cikke (2) bekezdésének 4. pontja értelmében tápanyag-összetételre vonatkozó állításnak tekintendő. A Nutri-Score európai szinten nem biztosított, speciális engedélyezést igényel. A HCVO 23. cikkének (1) bekezdése alapján az Európai Unió tagállama, amely a HCVO alkalmazási körén belül új jogszabályokat kíván bevezetni, köteles azokat bejelenteni a Bizottságnak és a többi tagállamnak. A tisztánlátás érdekében emellett a jelen rendelettel, adott esetben az 1169/2011/EU rendeletből következő, az önkéntes tápértékjelölés bizonyos formáira vonatkozó „zároló hatásként” megjelenő akadályt meg kell szüntetni.

A Nutri-Score a francia Santé publique France szervezetnek mint védjegyjogosultnak az Európai Unió Szellemi Tulajdoni Hivatalánál (EUIPO) bejegyzett együttes közösségi védjegye. A Nutri-Score védjegy magánszemélynek minősülő harmadik fél általi használatához ezért elsődlegesen a vonatkozó védjegyjogi követelmények – ideértve a védjegyjogosult által az ún. jogosult személyek általi védjegyhasználat kapcsán meghatározott feltételeket – tekintendők irányadónak. A Nutri-Score-nak a szellemi magántulajdonra vonatkozó jogba való beágyazottsága okán még a Nutri-Score védjegy harmadik fél általi, előírásszerű használatának biztosítása esetén is figyelembe kell venni az általános, védjegyoltalmi céllal megvizsgálandó védjegyjogi, tisztességtelen versennyel kapcsolatos jogi és büntetőjogi rendelkezéseket.

A Nutri-Score esetében egy A-tól E-ig terjedő, ötfokozatú skála mutatja a termékek tápértékére vonatkozó összértéket. Ehhez a kalória számértékét és a különböző tápértékeket egymáshoz képest kell számításba venni.

A bevezető rendelkezés révén meg kell teremteni az élelmiszer-címkézésnek a Nutri-Score-azonosító használatához kapcsolódó jogi alapjait.

1. A tervezet lényegi tartalma

A jelen rendelet a Nutri-Score-azonosító önkéntes használatát engedélyezi az élelmiszerek címkézése során.

1. Alternatívák

Az A. pontban említett vizsgálatok számos kiterjesztett tápértékjelölési modellt (pl. Keyhole® élelmiszer-gazdasági modell, a Max Rubner Intézet modellje) vizsgáltak. A vizsgálatok alátámasztják, hogy a Nutri-Score-azonosító tudományosan hiteles, és a fogyasztók számára a legjobban észrevehető és érthető paraméter.

1. Rendelethozatali kompetencia

A Szövetségi Élelmezésügyi és Mezőgazdasági Minisztérium rendelethozatali kompetenciáját az élelmiszer- és takarmánytörvény 35. §-ának 1. pontja határozza meg, amely az alaptörvény 74. cikke (1) bekezdésének 20. pontján alapul.

1. Összeegyeztethetőség az Európai Unió jogával és a nemzetközi szerződésekkel

Az Európai Unió jogával való összeegyeztethetőség adott. Az előírások megfelelnek az 1169/2011/EU rendelet kiterjesztett tápértékjelölésre vonatkozó követelményeinek és az 1924/2006/EK rendelet tagállami szintű szabályozásának.

1. A törvényalkotás következményei
	1. Jogi és közigazgatási egyszerűsítés

A jelen rendelet előírásainak lehetővé kell tenniük az élelmiszerek Nutri-Score-azonosítóval való önkéntes címkézését.

* 1. Fenntarthatósági szempontok

Az előírások különösen a szövetségi kormány jobb táplálkozásra vonatkozó 2. és a 3. fenntarthatósági célkitűzését – „Az egészséges életmód biztosítása és a jólét ösztönzése mindenki számára, minden életkorban” – támogatják oly módon, hogy az élelmiszerek táplálkozásfiziológiai sajátosságaival kapcsolatos, könnyen értelmezhető és vizuálisan jól érzékelhető információval megkönnyítik a tudatos döntést. A táplálkozásfiziológiai szempontból előnyösebb élelmiszerek egyszerű összehasonlítással gyorsabban azonosíthatók. A címkézés ezáltal hozzájárul az egészséges táplálkozáshoz, és összhangban áll a 4. c pontban megfogalmazott fenntartható fejlődés elvével, amely a fogyasztók egészségvédelmét célozza.

* 1. Költségvetési kiadások végrehajtási ráfordítások nélkül
	2. Végrehajtási ráfordítás

**a) A polgárokat terhelő végrehajtási ráfordítások**

A polgárokat nem terhelik végrehajtási ráfordítások.

**b) A gazdasági szereplőket terhelő végrehajtási ráfordítások**

Mivel az előírás csupán azt teszi lehetővé, hogy a gazdaság a Nutri-Score-azonosítót használja – amelynek védjegyjogi feltételei szabályozás alatt állnak –, a gazdaságnak végrehajtási ráfordítással nem kell számolnia.

**c) A közigazgatás végrehajtási ráfordításai**

A közigazgatásnak, a tartományoknak, illetve az önkormányzatoknak az azonosító használatához kötődő engedély kapcsán egyéb ráfordítással nem kell számolniuk.

* 1. További költségek

Az egységárakra gyakorolt kisebb hatásokat nem lehet teljesen kizárni; az általános árszintre, különösen a fogyasztói árszintre nézve azonban nem várhatók hatások.

Az önkéntes címkézési rendszerben való részvétellel a vállalatokat legfeljebb csekély költségek terhelik az azonosító számításához szükséges információk regisztrálásának és meghatározásának tekintetében. A digitális kérelmezési eljárás az azonosítót használók és a termékek megállapításával kapcsolatos kérdésekre korlátozódik, és összességében nem jár költséggel, azaz a regisztrációt és az azonosító vezetését nem terhelik díjak. A konkrétan számításba jövő címkézéshez kapcsolódó számítás a már létező tápértékjelölésben és a receptúrában foglalt adatokon alapul. Új adatok gyűjtéséhez erre sincs szükség. A számításhoz online számítógépek állnak rendelkezésre.

A gazdaság számára akkor keletkezhetnek egyszeri többletköltségek, ha a csomagolásra nyomtatott feliratot ki kell egészíteni. Az élelmiszer-gazdaság egy szektora itt nem számol költségekkel. A gazdaság egy másik szektora szerint számítani kell többletköltségekre, de nem nevez meg átlátható összegeket, ill. számítási alapot. Az élelmiszerek címkézésével kapcsolatos tapasztalat azt mutatja, hogy a nyomtatási mintákra való egyszeri átállás költsége rendszerint csekély.

* 1. A törvény megalkotásának további következményei

A rendelet demográfiai hatásait és kockázatait a szövetségi belügyminisztérium által közzétett demográfiai ellenőrzés keretében vizsgálták. A rendelkezés nincs közvetlen hatással a demográfiai helyzetre.

A rendeletnek nincs hatása a nők és férfiak közötti egyenlőségre.

B. Részletes indoklás

**4a. §**

Az új 4a. § megteremti az élelmiszerek Nutri-Score-azonosítóval való önkéntes jelölésének jogalapját, és rámutat a Nutri-Score együttes közösségi védjegy használatának védjegyjogi feltételeire.

A (3) bekezdés tisztázza, hogy az azonosító használata esetén figyelembe kell venni az Európai Unió vagy valamely tagállamának fennálló iparjogvédelmi jogait, szerzői jogait vagy egyéb tulajdonjogait.

A védjegyjogosult a Santé publique France. Használati feltételei alapján többek között regisztrációra is szükség van. Ezenfelül figyelembe kell venni a védjegyjogosult által meghatározott, az azonosító felhasználójára vonatkozó egyes használati feltételeket.

Jelenleg a védjegyjogosultnak a védjegy használatára vonatkozó feltételei francia és/vagy angol nyelven érhetők el. A címkézés megkönnyítése és a kis- és középvállalkozások támogatása érdekében lehetővé kell tenni a francia védjegyjogosulttal való elektronikus kapcsolatfelvételt és például a beviteli minták vagy adatok német fordításainak a Szövetségi Közlönyben való közzétételét.

1. \*) Ez a dokumentum a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i 2015/1535/EU európai parlamenti és tanácsi irányelvben (HL L 241., 2015.9.17., 1. o.) foglaltak szerint bejelentés tárgyát képezte. [↑](#footnote-ref-1)